Onsdag formiddag blev der sendt et miljøfly og en redningsbåd af sted, for at undersøge meldinger om olieforurening nord for Skagen. Det viste sig dog, at der ikke var tale om olieforurening, i hvert fald var der ikke noget at se, da flyet fik kigget nærmere på området. - Det har muligvis været pollen eller alger, der gav udslag på miljøflyets radar, forklarer vagthavende ved Kattegats Marine Distrikt, Frederikshavn.

Referat:
Meldinger om olieforurening nord for Skagen viste sig ikke at holde vand.